﻿ 1000 і 1 коўшык: Чорны-чорны пірог з чакаляды й чарніцаў » VIOLEX
VIOLEX » САКРЭТЫ СУПЭРГАСПАДЫНІ » 1000 і 1 коўшык: Чорны-чорны пірог з чакаляды й чарніцаў
Дзень: 24.07.2017 / Праглядаў: 197
Гэты рэцэпт нарадзіўся з патрэбы мадыфікаваць мой улюбёны апошнім часам рэцэпт неверагоднага чакалядавага пірага. А чарніцы проста былі ў лядоўні. Апынулася, што яны выдатна пасуюць да чакаляды. І вусны пасьля іх чорныя-чорныя :)
Складнікі:
1/2 шклянкі цукру;
1 шклянка пшанічнае мукі;
1/3 шклянкі какавы;
1 лыжачка разрыхляльніку;
1/2 лыжачкі соды;
1/2 лыжачкі солі;
1 яйка;
1/2 шклянкі малака;
1/4 шклянкі алею;
1 лыжачка ванільнага экстракту ці ванільнага цукру;
1/2 шклянкі кіпню;
1/2 пліткі горкае чакаляды;
1 + 1/2 шклянкі чарніцаў;
2 лыжкі малака.
Разагрэйце духоўку да 175°С. Вышмаруйце тлушчам і пасыпце мукою форму. У вялікай місцы зьмяшайце цукар, муку, какаву, разрыхляльнік, соду, ваніль і соль. Дадайце яйка, малако, алей і добра перамяшайце лыжкаю. Калі цеста зробіцца аднароднае, то дадайце кіпень (так, ня трэба баяцца). Цеста будзе даволі рэдкім. У форму кіньце жменю чарніцаў, заліце цестам і пячыце з 35 хвілінаў, пакуль зубачыстка, устаўленая ў пірог, ня выйдзе чыстаю. Потым 10 хвілінаў пачакайце й дастаньце з формы.
Чакаляду растопім на вадзяной лазьні й дадамо 2 лыжкі малака. Добра разьмяшаем, чакаляда мае быць бліскучаю ды аднароднаю. Паліваем ёю пірог, зьверху пасыпаем чарніцамі. Гатовы! Смачных вам летніх пасядзелак!
Аўтарка: Аліна Коўшык
Крыніца: «1000 і 1 коўшык»
Болей рэцэптаў тут: «1000 і 1 коўшык»
Рэцэпты Кулінарыя
Велікодныя коўшыкі: Рэцэпт мазуркі на Вялікдзень
1000 і 1 коўшык: Курыца ў ёгуртавых аблоках
1000 і 1 коўшык: Какосавыя аблочкі з чакалядаю
Чырвоным па чорным — рэцэпт ідэальнага браўні з малінамі
Jaŭhienka / 12.09.2017 / 94 0
Alina Koushyk / 24.07.2017 / 197 0
juli170378 / 23.06.2017 / 150 0
Ганна Пракаповiч / 08.06.2017 / 210 0
Alaksiej Kačanovič / 04.06.2017 / 233 0
andrets / 26.05.2017 / 238 0
andrets / 09.05.2017 / 289 0
VIOLEX / 08.05.2017 / 230 0